OzLabs/hebrew-wiki-articles huggingface dataset:
ציפורני-חתול מצויות

איור של ציפורני חתול מצויות
ציפורני-חתול מצויות (שם מדעי: Calendula arvensis), הוא מין של צמח בר ממשפחת המורכבים, בעל פרחים צהובים או כתומים.

ציפורני-חתול מצויות הוא פרח עשבוני חד-שנתי שנפוץ ברחבי אירופה והמזרח התיכון ומשם התפשט ברחבי העולם. הפרח נפוץ מאוד בחבל הים תיכוני בארץ ישראל, בה הוא פורח בחורף ובאביב, מדצמבר ועד אפריל.

העלים מסודרים על הגבעול בצורה לוליינית (מסורגים), אורכם נע בין 5 ל-18 סנטימטרים. הם פשוטים, והם מכוסים במעט שערות. פרחי התפרחת הם צהובים-כתומים; קוטרה של התפרחת לא עולה בדרך כלל על 3 סנטימטר. היא מכילה הן פרחים צינוריים במרכז, והן פרחים לשוניים בהיקף. יש להם ניחוח פיקנטי.

מקור שמו העברי של הצמח, ציפורני חתול, נובע מהעובדה שפירותיו של ציפורני החתול, הנוצרים רק בפרחים הלשוניים, כפופים כלפי המרכז ודומים בצורתם זו לציפורניים שלופות של חתול.

בישראל גדלים בבר עוד שלושה מינים מהסוג ציפורני חתול:
* ציפורני-חתול מכונפות (Calendula tripterocarpa)
* ציפורני-חתול עבות (Calendula pachysperma)
* ציפורני-חתול ארץ-ישראליות (Calendula palaestina)
המינים דומים מאוד ויזואלית אחד לשני, ובפרט לציפורני-חתול מצויות וניתן להבחין ביניהם רק באמצעות בחינת הפרי. המין הנפוץ ביותר בישראל הוא ציפורני-חתול מצויות וכל שאר המינים נדירים יחסית בארץ ישראל. הם פורחים החל מתחילת החורף ועד אמצע האביב (חודשי דצמבר-אפריל). הם פורחים בכל החבל הים תיכוני, מהצפון ועד לנגב הצפוני. בחורף ניתן לראות לצד ציפורני-החתול גם כלניות פורחות.

== גלריית תמונות ==
<gallery>
File:CALENDULA ARVENSIS -AGUDA - IB-047 (Boixac de camp).JPG|ציפורני-חתול מצויות (פרח ופרי)
File:Calendula arvensis in Montseret.JPG|ציפורני-חתול מצויות (פרח)
File:Calendula arvensis blossom.jpg|ציפורני-חתול מצויות (פרח)

File:Flower of field marigold 01.jpg|פרח סגור
File:Calendula arvensis - Portakal nergisi.jpg
תמונה:Tziporney-chatul04.jpg|ציפורני חתול בטבע
ZiporneyChatul-NZ001c.jpg|בנס ציונה
</gallery>

ציפורני חתול מצויות Calendula arvensis, [[ישראל.]]

==קישורים חיצוניים==

* [http://calphotos.berkeley.edu/cgi/img_query?query_src=photos_index&where-taxon=Calendula+arvensis ציפורני חתול מצויות] בגלריית Calphotos Photo gallery, University of California
* צחי אבנור, [https://www.flickr.com/photos/zachievenor/sets/72157662736825965/ ציפורני-חתול בישראל], פליקר

קטגוריה:צמחים שתוארו ב-1763
קטגוריה:טקסונים שתוארו בידי קארולוס ליניאוס
קטגוריה:מורכבים
קטגוריה:ארץ ישראל: מורכבים
קטגוריה:פרחים צהובים בארץ ישראל
קטגוריה:פרחי מאכל
עורק האגודל הראשי

עורקי כף היד. עורק האגודל הראשי בשמאל התמונה.
עוֹרֵק הָאֲגוּדָל הָרֹאשִׁי (TA: arteria princeps pollicis) הוא עורק בכף היד המזין את האגודל.

ראשיתו של עורק האגודל הראשי בהסתעפותו מעורק החישור, כאשר זה האחרון פונה תיכונית לעבר החלק העמוק של כף היד. העורק יורד בין השריר הבין-גרמי הגבי הראשון לראש המלוכסן של השריר מתוויך האגודל, לאורך הצד התיכון של עצם המסרק הראשונה, לעבר בסיס הגליל המקורב של האגודל, שם הוא עובר מתחת לגיד השריר כופף האגודל הארוך ומתפצל לשני ענפים.

ענפיו של עורק האגודל הראשי נמצאים בין נקודות האחז התיכונה והצדית של השריר מתוויך האגודל, והם נעים לאורך צדי האגודל, עד שהם יוצרים בהיבט הכפי של הגליל המרוחק קשת, אשר ממנה מסופק דם לעור ולרקמה התת-עורית של האגודל.

קטגוריה:עורקי הגפיים העליונות
קטגוריה:אגודלים
ברנד ניקל

ברנד ניקל (בגרמנית: Bernd Nickel; 15 במרץ 1949 – 27 באוקטובר 2021) היה כדורגלן גרמני ששיחק בעיקר באיינטרכט פרנקפורט בעמדות הקשר ההתקפי והחלוץ.

==קריירת מועדונים==
ניקל נולד בזיגבאך שבגרמניה המערבית. הוא החל את הקריירה שלו באיינטרכט פרנקפורט בשנת 1967, ושיחק במועדון במשך 16 עונות רצופות, בצוותא עם ברנד הולצנביין בחוד ההתקפה. ניקל הבקיע במדי פרנקפורט 141 שערים ב-426 הופעות בליגה הגרמנית, נתונים שמעמידים אותו במקום השני בדירוג המבקיעים של איינטרכט פרנקפורט בכל הזמנים, ובמקום ה-15 בדירוג המבקיעים של הליגה הגרמנית בכל הזמנים. בשנת 1974 זכה ניקל בתואר הראשון שלו במדי פרנקפורט, כשהיה שותף לניצחונה של הקבוצה בגמר הגביע הגרמני על המבורג בתוצאה 3-1 בהארכה, לאחר 1-1 בתום 90 דקות. כעבור שנה, בשנת 1975, זכתה פרנקפורט בגביע נוסף, לאחר ניצחון 1-0 בגמר על דיסבורג משער של קרל-היינץ קורבל. בשני גמרים אלו, שיחק ניקל את מלוא הדקות. בשנת 1980 היה ניקל שותף לזכייתה של פרנקפורט בגביע אופ"א, לאחר ניצחון במפגש כפול בגמר מול בורוסיה מנשנגלדבך. בשנת 1981 זכה ניקל בגביע המקומי השלישי שלו עם הקבוצה, לאחר ניצחון 3-1 בגמר על קייזרסלאוטרן, במשחק בו השלים 90 דקות. בשנת 1983 עבר ניקל ליאנג בויז ברן מליגת העל השווייצרית, וכעבור שנה פרש ממשחק פעיל.

==קריירה בינלאומית==
לניקל הופעה אחת במדי נבחרת גרמניה המערבית הבוגרת בניצחון 1-0 על נבחרת מלטה במסגרת מוקדמות יורו 1976. ניקל נכלל בסגל של גרמניה המערבית לאולימפיאדת מינכן בשנת 1972. בטורניר אולימפי זה הבקיע ניקל צמד פנדלים מול נבחרת מרוקו במשחק שהסתיים בתוצאה 3-0, ורביעייה מול נבחרת ארצות הברית, במשחק שהסתיים בתוצאה 7-0. נבחרת גרמניה המערבית הודחה מהאולימפיאדה בשלב הבתים השני.

נפטר ב-27 באוקטובר 2021.

==תארים==
עם איינטרכט פרנקפורט:
* הגביע הגרמני (3): 1973/74, 1974/75, 1980/81
* גביע אופ"א: 1979/80

== קישורים חיצוניים ==

== הערות שוליים ==

קטגוריה:כדורגלני איינטרכט פרנקפורט
קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני נבחרת גרמניה המערבית
קטגוריה:כדורגלנים באולימפיאדת מינכן (1972)
קטגוריה:גרמנים שנולדו ב-1949
קטגוריה:גרמנים שנפטרו ב-2021
עורק האצבע החישורי

עורקי כף היד. עורק האצבע החישורי מופיע משמאל לאצבע המורה בתמונה.
עוֹרֵק הָאֶצְבַּע הַחִשּׁוּרִי (TA: arteria radialis indicis) הוא עורק בכף היד המסתעף מעורק החישור המזין את האצבע המורה.

ראשיתו של עורק האצבע החישורי סמוך להסתעפותו של עורק האגודל הראשי מעורק החישור. הוא יורד בין השריר הבין-גרמי הגבי הראשון לראש הרוחבי של השריר מתוויך האגודל. לאחר מכן הוא נע לאורך צדה של האצבע המורה עד לקצהה, שם הוא משיק לעורק האצבע הכפי המיוחד המספק את ההיבט התיכון של האצבע.

בגבולו התחתון של הראש הרוחבי של השריר מתוויך האגודל, העורק משיק לעורק האגודל הראשי, ומסתעף ממנו ענף מקשר לקשת כף היד השטחית.

בחלק מהאנשים עורק האגודל הראשי ועורק האצבע החישורי יוצאים מגזע עורקי משותף המכונה עורק מתוך היד הכפי הראשון.

קטגוריה:עורקי הגפיים העליונות
קטגוריה:אצבעות
יוהאן בוקסטורף הבן

יוהאן בוקסטורף הבן (לעיתים: הצעיר; בגרמנית: Johann Buxtorf der Jüngere; 13 באוגוסט 1599 - 16 באוגוסט 1664) היה הבראיסט קלוויניסט, בן למשפחת מזרחנים בבזל. בנו של ההבראיסט הנודע, יוהאן בוקסטורף.

==ביוגרפיה==
בוקסטורף חי כל חייו בבזל, נולד ונפטר בה. כבר לפני גיל 13 התקבל ללימודים סדירים באוניברסיטת בזל ובדצמבר 1615 סיים את לימודיו לתואר שני ונסע להשתלם באוניברסיטת היידלברג. בהיידלברג למד מפי דוד פרוז , יוהאן היינריך אלטינג ואחרים.

הוא ירש את כסאו של אביו בקתדרה ללימודים עבריים באוניברסיטת בזל. כאביו, קיים קשרים עם מלומדים יהודים רבים, בהם: יעקב אבנדנה מלונדון ואחיו יצחק אבנדנה, מנשה בן ישראל מאמסטרדם, מנחם ציון פורטו כהן ויוסף שלמה דלמדיגו מקנדיאה.

==קישורים חיצוניים==
* 
* 
* [http://www.prdl.org/author_view.php?a_id=184 מעבודותיו של יוהאן בוקסטורף הבן], באתר הספרייה הדיגיטלית של הפוסט-רפורמציה 
* 

קטגוריה:הבראיסטים
קטגוריה:מזרחנים גרמנים
קטגוריה:חוקרי יהדות גרמנים
קטגוריה:חוקרי ספרות עברית
קטגוריה:סגל אוניברסיטת בזל
קטגוריה:ילידי 1599
קטגוריה:נפטרים ב-1664
קשת כף היד העמוקה

אספקת הדם לכף היד. קשת כף היד העמוקה מקורבת יחסית לקשת השטחית.
קֶשֶׁת כַּף הַיָּד הָעֲמֻקָּה (TA: arcus palmaris profundus) היא רשת עורקית בכף היד הנוצרת מהשקה בין חלקו הסופי של עורק החישור לענף הכפי העמוק של עורק הגומד.

קשת כף היד העמוקה שוכנת על פני בסיסיהן של עצמות המסרק והשרירים הבין-גרמיים, והיא מכוסה על ידי הראש המלוכסן של השריר מתוויך האגודל, הגידים הכופפים של האצבעות והשרירים התולעיים. הקשת מקורבת יותר בכסנטימטר לעומת קשת כף היד השטחית. לצדה נע בכיוון הנגדי, כלומר לעבר צדה החישורי של כף היד, הענף העמוק של עצב הגומד. מהקשת יוצאים עורקי מתוך היד הכפיים.

קשת כף היד העמוקה, כמו גם השטחית, היא עדות לאספקת הדם המקבילנית לכף היד, שבבסיסה עומד מבחן אלן.

==ראו גם==
* רשת שורש היד הגבית

קטגוריה:עורקי הגפיים העליונות
כתובת זכור

מצבת זכור, בבסיסה הכתובת. מוזיאון [[הלובר]]
הכתובת הקדמית במצבה
כתובת זַכּוּר (ידועה גם בשם מצבת זכור או אסטלת זכור; נכתב גם זַכֻּר), היא אסטלה מלכותית של המלך זכור, שהיה מלך חמת וחדרך (הידועה גם בשם לֻעַש) בשטח סוריה של היום. הוא מלך במחצית הראשונה של המאה ה-8 לפנה"ס. תארוכה של הכתובת נתון בוויכוח בין החוקרים והוא נע בין 775-805 לפנה"ס. מספרה של הכתובת הוא KAI 202.
==היסטוריה ותוכנה של המצבה==
המצבה התגלתה בשנת 1903 על-ידי הארכאולוג הצרפתי אנרי פוניון (Henri Pognon) בחפירות ארכאולוגיות בתל אפיס - האתר הארכאולוגי המזוהה עם העיר חדרך, המוזכרת בכתובת. התל שוכן 45 ק"מ דרומית-מערבית לחלב, בשטח שבה שכנה בעת העתיקה ממלכת חמת. הכתובת פורסמה בשנת 1907. המצבה כללה במקורה גם דמות שעמדה מעל כתובת, אבל רק חלקה התחתון של הדמות שרד. בסיס המצבה כולל כתובת בשפה הארמית שרובה שרד. גובה חלק המצבה ששרד הוא 65 ס"מ, והרוחב הוא 13 ס"מ. על פי הכתובת אפשר להבין שפחות ממאה שנה לאחר קרב קרקר (853 לפנה"ס), שבזמנו מלך חמת היה המלך אירחולינה, שהיה ממוצא חתי, הגיעה לחמת התרבות הארמית, שהחליפה את זו החתית.

הכתובת מספרת על ברית של מלכים מסוריה בראשותו של בן-הדד בן חזאל, שצרה על העיר חזרך (היא חדרך המקראית), שהייתה עיר בירתו של זכור. הברית כללה 17 מלכים שצרו על העיר, בנו חומה וחפרו חפיר סביב חומותיה. זכור שמר אמונים למלך האשורי אדד-ניררי השלישי, שצר על ארם-דמשק וכבש אותה. לאחר מותו נחלשה ממלכת אשור, והארמים עלו על ממלכת חמת כדי לנקום בה. זכור התפלל וקיבל עזרה מהאלים אִלֻוֶר ובעל-שמים. בכתובת, בעל-שמים אומר לזכור שלא יפחד כי הוא יציל אותו. הרקע למאבק בין זכור ל-17 המלכים, שהביא למצור, לא מופיע בכתובת. הכתובת מתייחסת ומציגה את זכור כמלך שניצל על ידי האלים שלו.

בכתובת מוזכרים מספר אלים. האל בעל-שמים (בעלשמין), שהיה אל השמים והאל של המלוכה והממלכה, והאל אִלֻוֶר שהיה אלו הפרטי של המלך זכור. מוזכרים גם שמש ושחר, "אלוהי שמיים ואלוהי ארץ", ואולי גם אשרה, אך אזכורם מקוטע והקשרו לא ברור. הכתובת משמשת גם כהוכחה לאזכור מוקדם של עבודת הארמים את האל בעל-שמים.

לא כל שמות המלכים והממלכות שרדו בכתובת. השמות שמופיעים כוללים את מלך ארפד, מלך קְוֵה, מלך עמק, מלך גורגום , מלך ממלכת שמאל ומלך מלז.

== הטקסט ותעתיקו לעברית ==
הטקסט המקורי נכתב בשפה הארמית, והוא מחולק לטקסט הכתוב בקדמת הכתובת, טקסט הכתוב בפאה השמאלית וטקסט קצר מאוד בפאה הימנית. הקריאה צריכה להיעשות בסדר זה, ככל הנראה. הכתובת ידועה בסימון KAI 202.

=== מקור ===

הצד הקדמי:

הצד השמאלי:

הצד הימני:

=== תעתיק לעברית מודרנית ===

הצד הקדמי:

צד שמאל:

צד ימין:

== ראו גם ==

* רשימת כתובות כנעניות וארמיות

== קישורים חיצוניים ==

*[http://www.kotar.co.il/KotarApp/Viewer.aspx?nBookID=95772428#134.7545.8.fitwidth הערך "חמת", אנציקלופדיה מקראית, כרך ג, הוצאת מוסד ביאליק, עמ 199-196]
*Scott B. Noegel ,[http://faculty.washington.edu/snoegel/PDFs/articles/Noegel%2047%20-%20ANEHST%202006b.pdf The Zakkur Inscription], מתוך Mark W. Chavalas, ed. The Ancient Near East: Historical Sources in Translation. London: Blackwell (2006), 307-311.
* [http://www.aramaic-dem.org/English/History/The_Aramaic_Inscription_of_Zakar_King_of_Hamath.htm The Aramaic Inscription of Zakar, King of Hamath]
* [https://collections.louvre.fr/en/ark:/53355/cl010120353 הכתובת באתר מוזאון הלובר]

==הערות שוליים==

קטגוריה:כתובות בארמית
קטגוריה:סוריה: ארכאולוגיה
קטגוריה:ארמים
קטגוריה:ממצאים ארכאולוגיים מאבן
קטגוריה:כתובות KAI
עורקי מתוך היד הכפיים

עורקי מתוך היד הכפיים בתחתית התמונה
עוֹרְקֵי מְתוֹךְ הַיָּד הַכַּפִּיִּים (TA: arteriae metacarpales palmares) הם קבוצה של עורקים בכף היד היוצאים מקשת כף היד העמוקה. 

עורקים אלה נעים בכיוון האצבעות על גבי השרירים הבין-גרמיים ומשיקים במרווח האצבעות עם עורקי האצבעות הכפיים המשותפים של קשת כף היד השטחית.

== קישורים חיצוניים ==

* [https://www.ncbi.nlm.nih.gov/books/NBK545377/ Anatomy, Shoulder and Upper Limb, Hand Volar Arch Arteries], The National Center for Biotechnology

קטגוריה:עורקי הגפיים העליונות
אילנה יהב

אילנה יהב היא אמנית הנפשת חול ובובנאית ישראלית. יהב התפרסמה כיוצרת הבובות לתוכנית "החרצופים" ונחשבת לאחת המובילות בעולם בתחום הנפשת החול. היא עורכת הופעות מול קהל חי, בסרטי וידאו ובפרסומות.

== ביוגרפיה ==
יהב גדלה והתחנכה בחיפה בבית דתי־לאומי ליברלי, כאמצעית בין שני אחים<ref name=":0" />. סיימה תיכון מגמה ביולוגית, ולאחר השירות הצבאי למדה בסמינר למורות למלאכה. היא נישאה בגיל 20 ל, נווט בחיל האוויר. במהלך חודשי הריונה הראשונים פרצה מלחמת יום כיפור. ביומה השני של המלחמה נמסר לה כי בעלה נהרג ובהנחיה של הרב הראשי של חיפה, ישבה עליו שבעה.<ref name=":0" /> בהמשך התברר לה כי בעלה בין החיים והוא בשבי הסורי: אשת הטייס חיים רם, שטס עמו במטוס, סיפרה לה שדודתה באוסטרליה צפתה בכתבת טלוויזיה על מטוס ישראלי שהופל ברמת הגולן ושאנשי צוותו הצליחו לנטוש. באחד הימים ראתה בעיתון צרפתי את תמונת בעלה, לבוש במדי הצבא הסורי. כשבוע לאחר מכן, נולד בנם הבכור, דרור. כעבור 8 חודשים ב-1 ביולי 1974 חזר בעלה לארץ משביו.

== קריירה ==
יהב למדה הנפשת חול בהוליווד, ניו יורק ולונדון.<ref name=":0" /> מאוחר יותר היא ניהלה סטודיו שמכין בובות קצף קריקטוריות ואפקטים מיוחדים לסרטים ולפרסומות. במשך הזמן היא יצרה מאה בובות לתוכנית הסאטירה הפוליטית "החרצופים", המבוססת על תוכנית הסאטירה הבריטית "Spitting Image" ואת הבובה הראשונה שהופיעה בערוץ 2, "גולו" בתוכנית "דודו מספר לגולו" שעוצבה על ידי קלאודיו סטריק.

בשנת 2000, כשהסתיימה תוכנית "החרצופים", יצרה יהב עם בעלה הופעה בשם 'הסודות מאחורי החרצופים' שהופיעה בכל הארץ כ-1,200 פעם.<ref name=":0" />

בשנת 2008 החלה יהב לצייר בחול והופיעה בטקסים, באירועים גדולים ובכנסים של חברות גדולות, ברחבי העולם. בין היתר היא הופיעה בקרמלין, בפני מלך ספרד, בפני האפיפיור בוותיקן ולפני מלך בלגיה. בעלה צילם את הכנת היצירות, והסרטונים הפכו ויראליים והגיעו ל-70 מיליון צפיות ביוטיוב.<ref name=":0" />

בשנת 2018 השתתפה בתוכנית הריאליטי גוט טאלנט ישראל.

במאי 2018 יצרה את הקליפ בשירו של עידן רייכל "בראשית".

בשנת 2019 יצרה את הקליפ לשירו של טל סונדק "ארץ מולדת ארץ בוערת".

== חיים אישיים ==
יהב, אם לארבעה וסבתא לתשעה נכדים. התאלמנה בשנת 2013. מתגוררת בכפר סבא. בספטמבר 2023, יצאה סדרת הטלוויזיה "האחת", על טייסת הפנטומים 201 בזמן מלחמת יום הכיפורים, ובה תוארה גם גיחת הטיסה של בעלה לפני שוביו.

== קישורים חיצוניים ==
* 
* [http://www.youtube.com/sandfantasy2008 העמוד של אילנה יהב] ביוטיוב
* [https://www.youtube.com/watch?v=NwkdbmZnFOo יומן הערוץ הראשון - 7/3 - עוף החול - איתי ורד על אילנה יהב המפיחה חיים בחול עם ספור חיים מרגש], ב-YouTube
* [http://www.puppetcenter.co.il/content.php?id=616 אילנה יהב - יוצרת פנטזיות חול ובובנאית], באתר מרכז תיאטרון בובות
* הילה אהרון בריק, [http://www.habama.co.il/Pages/Description.aspx?Subj=9&Area=1&ArticleID=21837 אמנות החול של אילנה יהב], באתר הבמה, 6 במרץ 2014

==הערות שוליים==

קטגוריה:אמני מיצג ישראלים
קטגוריה:אמניות מיצג ישראליות
קטגוריה:בובנאים ישראלים
קטגוריה:בובנאיות ישראליות
קטגוריה:משתתפי גוט טאלנט ישראל
קטגוריה:ישראליות שנולדו ב-1951
קטגוריה:ישראלים שנולדו ב-1951
שצ'וצ'ין (פודלסיה)

שצ'וצ'ין (בפולנית: Szczuczyn; ביידיש: סטוטשין, שצוצין) היא עיירה במחוז גרייבו שבפרובינציית פודלסיה בפולין, בה התקיימה עד השואה קהילה יהודית גדולה.

העיירה מהווה מרכז של מועצה מקומית שכוללת כמה עשרות כפרים לרבות ליפניק.

==תולדות היישוב==
שצ'וצ'ין נזכרת לראשונה במאה ה-15, ובסוף המאה ה-17 הוענקו לה זכויות עיר, והיתרים לקיים בה ירידים שנתיים ויום שוק שבועי.

בחלוקת פולין בסוף המאה ה-18 נכללה העיירה בתחום פרוסיה, ובתקופה זו התפתחה, והוקמו בה מפעלי תעשייה שונים. שרפה גדולה שפרצה בעיירה בשנת 1852 בלמה התפתחות זו.

==יהודי שצ'וצ'ין==
יהודים התיישבו בעיירה מהמאה ה-18, ובשנת 1877 כבר היוו כשלושה רבעים מתושביה. 

בשנת 1898 נוסדה בעיירה קבוצה ציונית ראשונה, ובהמשך פעלו בה גם הבונד ואגודת ישראל. בסוף מלחמת העולם הראשונה סבלו יהודי העיירה מהתנכלויות מצד חיילי הצבא הכחול.

בין מלחמות העולם נמנו בעיירה כ-2,500 יהודים, כמחצית מתושביה, ופעלו בה בית ספר עברי ובית ספר מרשת בית יעקב. בתקופה זו הפעילו המפלגות הציוניות בעיירה תנועות נוער וקיבוצי הכשרה.

===בשואה===
עם כיבוש העיירה בידי הגרמנים בספטמבר 1939, העלו אלו באש את בית הכנסת ובתי המדרש בה, ושילחו קרוב ל-350 מיהודיה לעבודות כפייה מחוצה לה. בסוף החודש נכנס לעיירה הצבא האדום, אשר גירש כעשרים משפחות יהודיות אמידות מהעיירה לסיביר.

בסוף יוני 1941, תחילת מבצע ברברוסה, נכבש אזור העיירה בידי הגרמנים. בתקופת הביניים עד לכניסת הגרמנים לעיירה עצמה, עת נותרו בה כ-2,000 יהודים, ערכו הפולנים המקומיים פוגרום אכזרי ביהודי המקום. עד סוף חודש יוני 1941 רצחו הפולנים המקומיים בנשק קר כ-300 יהודים בעיירה, ובהם משפחות שלמות, נשים ותינוקות, תוך השלכת הגופות לתעלות נגד טנקים. עם כניסת הגרמנים לעיירה הופסק הטבח. ב-24 ביולי 1941 חודשו הפרעות ביהודי העיירה, תוך שהפולנים המקומיים, בסיוע המשטרה הפולנית, רצחו כ-100 יהודים נוספים מהעיירה בשטח בית העלמין היהודי בה.

ב-8 באוגוסט 1941 רוכזו יהודי העיירה הנותרים בגטו מגודר, שהוקם בידי המשטרה הפולנית בעיירה, תוך רצח החולים היהודים שהיו מאושפזים באותה עת בבית החולים העירוני. בימים שלאחר הקמת הגטו, רצחו הגרמנים והפולנים כ-600 יהודים נוספים מהעיירה, ובהם רב הקהילה, אליהו צבי אפרון. בשל תנאי המחיה הקשים בגטו, והצפיפות הרבה בו (עד 25 איש בחדר), מתו רבים מיושביו.

ב-2 בנובמבר 1942 הועברו כל יושבי הגטו הנותרים למחנה מעבר בבוגושה, ומשם שולחו עד ינואר 1943 למחנות ההשמדה טרבלינקה ואושוויץ. מכ-2,500 יהודי שצ'וצ'ין נותרו ניצולים מעטים בלבד. אחד מהניצולים הוא יצחק ורטמן שמתאר בספרו "מהתופת בחזרה לחיים" (ראה בקישורים חיצוניים) את קורותיו מהרגע שבו נלקח על ידי הגרמנים מהעיירה בספטמבר 1939 ועד הגיעו לארץ לאחר המלחמה.

==קישורים חיצוניים==

* 
* 
* [https://web.archive.org/web/20160731183938/http://moreshet.pl/he/node/478 שצ'וצ'ין] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 
* ספרו של יצחק ורטמן: [http://www.jewishgen.org/Yizkor/szczuczyn_Pol1/Szczuczyn_Polh1.html מהתופת חזרה לחיים]
* [http://www.szczuczyn.com/ In Memory of Szczuczyn, Poland]

קטגוריה:פודלסיה: יישובים
קטגוריה:פודלסיה: עיירות יהודיות
קטגוריה:גטאות בפולין
קטגוריה:פרעות ופוגרומים בשואה
שאצק

שאצק (באוקראינית: Шацьк; בפולנית: Szack) היא עיירה במחוז ווהלין שבמערב אוקראינה, בסמוך לגבול פולין ולגבול בלארוס, בה התקיימה עד השואה קהילה יהודית.

==תולדות היישוב==
שאצק נזכרת לראשונה בשנת 1410, ובמאה ה-16 הוענקו לה זכויות עיר. במהלך מלחמת רוסיה צרפת בשנת 1812 עברו בעיירה גייסותיו של נפוליאון.

בשנת 1920 נכללה העיירה בתחום הרפובליקה הפולנית השנייה. בספטמבר 1939 נערך בסביבת העיירה קרב מרכזי בין כוחות צבא פולין ובין הצבא האדום, שכבש לבסוף את האזור.

==יהודי שאצק==
בין מלחמות העולם נמנו בעיירה כ-200 משפחות יהודיות, כמחצית מתושבי היישוב, וחלקן עסקו בחקלאות.

עם כיבוש העיירה בידי הגרמנים ב-25 ביוני 1941, במהלך מבצע ברברוסה, הובאו אליה יהודים שגורשו מכפרי הסביבה, וכ-700 יהודי העיירה רוכזו בגטו מגודר שהוקם בה. מדי יום ביצעו האוקראינים והגרמנים מעשי התעללות ורצח ביושבי גטו זה.

באמצע אוגוסט 1942 רצחו הגרמנים כ-80 עובדי כפייה יהודים מהגטו מחוץ לעיירה. עם הישמע קולות הירי, החלה בריחה המונית מהגטו, במהלכה רוב היהודים נורו במקום, אך כ-50 יהודים הצליחו להגיע ליערות הסביבה. שם חלקם חברו ליחידות פרטיזנים, וחלקם - בעיקר משפחות - נתפסו בידי הגרמנים, ונרצחו בתחילת 1943.

==קישורים חיצוניים==

* [https://web.archive.org/web/20160304140309/http://moreshet.pl/he/node/439 שאצק] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
קטגוריה:גטאות באוקראינה
קטגוריה:מחוז ווהלין: עיירות יהודיות
קטגוריה:יישובים שהוקמו במאה ה-15
נשף

נשות [[אצולה מוצגות בפני הקיסר פרנץ יוזף הראשון בנשף בארמון הופבורג]]נשף הוא אירוע שמהווה מסיבת ריקודים רשמית, האירוע כולל בדרך כלל ריקודים סלוניים (לרבות ואלס), המשתתפים בנשף לבושים בדרך כלל בטוקסידו, עניבות פרפר ושמלות ערב. נהוג היה לערוך נשפים בארמונות ובבתי אצולה ברחבי העולם ובאירופה בפרט. לפעמים במהלך הנשף נוסף חלק אומנותי הכולל הצגה קצרה או קונצרט קצר, לעיתים אורחי הנשף קמים ורוקדים במהלך הקונצרט. נשפים נפוצים במעשיות ואגדות עם, הידועה בהם היא סיפור סינדרלה, המספר על הנשף של סינדרלה והנסיך. 

== מקור המילה ==
המילה נשף בעברית עברה מספר שינויים במרוצת הזמן.
בעברית הקלאסית ההתייחסות למילה נשף הייתה בעלת 2 משמעויות אשר שתיהן מתייחסות לזמן, כאשר האחת מתייחסת לזמן בו אין אור שמש והאחרת מתייחסת לחושך שלפני עלות השחר. (מתוך: משלי ז, ט ואיוב ז, ד). לפי אבן עזרא ː "וייתכן להיותם שניהם מגזרת נשף, כי שני נשפים הם: נשף אחר שקוע השמש, ונשף טרם שתזרח". קיימת סברה נוספת והיא שפירושים אלו קשורים לפועל נָשַׁף, שמשמעותו הוציא רוח מקרבו, שכן בלילה נושבות רוחות.

בעברית החדשה נכנס לשימוש הביטוי "נשף חשק" לציון מסיבה חגיגית הנערכת בערב לצורך התרמה, לציון אירוע מסוים וכדומה. משמעות זו התקבלה בהשפעת הכתוב בישעיהו כא, ד : "תָּעָה לְבָבִי פַּלָּצוּת בִּעֲתָתְנִי אֵת נֶשֶׁף חִשְׁקִי שָׂם לִי לַחֲרָדָה". בספר ישעיהו הכוונה היא ללילה שבו חושקים ומתאווים לערוך בו משתה.
רש"י כותב על כך : "נשף חשקי – לילה שהייתי חושק בה לשמחה ולמשתה בס' יוסיפון מצינו שהיה שמח על שנצחו גדודיו את חיל פרס אותו לילה...".
משמעות המילה נשף חשק נשמרה גם בימי הביניים.
ר' יהודה הלוי למשל כתב בשירו יעלת חן "לֵיל אֲחַבְּקָךְ נֶשֶׁף חִשְׁקִי", מה שמראה על שימור משמעות המילה גם בזמנו.

בחלוף השנים המילה "נשף" החליפה את משמעות הביטוי "נשף חשק", וננקטה בעיקר לציון אירועים המתרחשים בערב, ואילו הביטוי "נשף חשק" יוחד לציון מסיבת תענוגות, משתה הוללות וכדומה.

את המילה נשף במשמעותה המקורית, המיוחסת לעברית הקלאסית, של שעות הלילה אפשר למצוא בעברית של ימנו בעיקר בטקסטים ספרותיים.
"מקשקש הוא בלי מנוח... מהבוקר עד הנשף מספר פרטי פרטים" (מסיפורי "מר קשקש" מאת לאה גולדברג).

==קישורים חיצוניים==

* [https://hadarperry.wordpress.com/2012/12/02/משמעויות-המילה-נשף/#more-66550 משמעויות המילה נשף]

*
קטגוריה:ריקודים סלוניים
קטגוריה:מלוכה
Boom Beach

Boom Beach הוא משחק פרימיום המשתייך לסוגת משחקי האסטרטגיה, פותח והופץ למכשירי האנדרואיד והאייפון על ידי חברת supercell הפינית. גרסה ראשונית של המוצר הופצה לקנדה בלבד ב-11 בנובמבר 2013, וההפצה לשאר העולם אירעה ביום 26 במרץ 2014. 

למשחק יש גם ספין אוף שנמצא כעת בבטא במדינות שונות ביניהן ישראל, תחת השם Boom beach: FrontLine

==משחקיות==
Boom Beach הוא משחק אסטרטגיה שמשלב תקיפה על בסיסים של שחקנים יריבים וכן של בסיסי אויב מדומים. המשחק מתנהל על פני ארכיפלג גדול ובו השחקן מחזיק בבסיס צבאי עם הגנות וחיילים על פני אי משלו (בדומה למוצר הנוסף של SuperCell, הלהיט Clash of Clans).

השחקנים במשחק זה יכולים לשדרג את הבסיס הצבאי שלהם, לצבור חטיבות חזקות ומשופרות וכן לשחרר נעילה על יחידות חזקות במיוחד. בום ביץ' משלב מצב בו השחקן משחק לבדו במשחק ומצב בו מספר שחקנים תוקפים זה את זה על גבי אותה המפה. המשחק עמד בין עשרת המשחקים המדורגים בראש טבלת משחקי האסטרטגיה ב-22 מדינות עם הפצתו. אויבו של השחקן, מלבד יריבים אנושיים, הוא "המשמר השחור", צבא של חיילים הלבושים במדים שחורים ומזכירים ארגון פשיסטי.

מלבד התחזקות וכיבוש של שטחים יריבים, השחקן יכול להשיג גם "מודיעין" (על ידי הישרדות מתקיפות יריבים או ניצחון בכיבושים) שמסייע לו לגלות שטחים נוספים לכיבוש ולהתרחבות.

===מטבע===

המשחק גורם לשחקן לצבור ולאגור עם הזמן משאבי טבע שונים כגון זהב, עץ, אבנים ובשלבים מתקדמים יותר גם ברזל. במשאבים אלה נעשה שימוש כדי לשדרג את בסיסי הצבא והיחידות הלוחמות. במשחק נעשה שימוש גם ביהלומים אותם ניתן להרוויח תוך כדי התקדמות במשחק או על ידי רכישה בכסף אמיתי. ביהלומים השחקן משתמש כדי לזרז תהליכים שונים דוגמת הקמת בסיס צבאי או שדרוג של חייל. את היהלומים ניתן אף להמיר במשחק לזהב, עץ, אבנים וברזל. הדברים היחידים שלא ניתן לרכוש ביהלומים במשחק הוא מודיעין ואבנים יקרות שמחזקות את בריאות הלוחמים, חוזק המבנים, קצב ייצור המפעלים ועוד.

==ביקורת==

אתר IGN דירג את המשחק בציון של 7 מתוך 10, ואתר Metacritic העניק לו ציון של 69 מתוך 100. ב-App Store למשחק יש ציון משוקלל של 4.5 מתוך 5.

== ראו גם ==
* Clash of Clans
* Hay Day
* קלאש רויאל
* בראול סטארס

==קישורים חיצוניים==
* 

קטגוריה:משחקי וידאו משנת 2014
קטגוריה:משחקי מובייל
קטגוריה:משחקי Supercell
קטגוריה:משחקי MMORTS
הארמייה החמישית (בריטניה)

הארמייה החמישית של הצבא הבריטי הייתה ארמייה בריטית שפעלה במלחמת העולם הראשונה.

==היסטוריה==
הארמייה החמישית נוצרה ב-30 באוקטובר 1916, על ידי שינוי שמה של ארמיית העתודה, ולמפקדה מונה יוברט גוף. הארמייה לחמה בקרב אנקר, בקרב אראס, ובקרב איפר השלישי. באביב 1918 ספגה הארמייה את עיקר המהלומה הגרמנית במבצע מיכאל, שהיה חלק ממתקפת האביב הגרמנית, וכתוצאה מכך פוטר יוברט גוף, והארמייה לא מילאה עוד תפקיד משמעותי עד סוף המלחמה.

==מפקדים==
* גנרל יוברט גוף (אוקטובר 1916 - מרץ 1918)
* גנרל ויליאם פייטון (אפריל 1918 - מאי 1918)
* גנרל ויליאם בירדווד (מאי 1918 - נובמבר 1918)

==ראו גם==
* החזית המערבית במלחמת העולם הראשונה

==קישורים חיצוניים==
* [http://www.1914-1918.net/army_fifth.html הארמייה הבריטית החמישית במלחמת העולם הראשונה] (באנגלית).

==הערות שוליים==

5
קטגוריה:עוצבות בריטיות שלחמו בחזית המערבית במלחמת העולם הראשונה
יעקב אבנדנה

חכם יעקב אָבֶּנדָנָה (Jacob Abendana; 1630 בקירוב – 12 בספטמבר 1695, ג' בתשרי ה'תנ"ו) היה רב הולנדי-אנגלי ממוצא ספרדי, מרא דאתרא של הקהילה היהודית הספרדית בלונדון והרב הראשי של בריטניה.

==קורות חיים==
נולד ליוסף אבנדנה, בנקאי נודע, יהודי ממוצא ספרדי. למד בבית המדרש ברוטרדם ובשנת 1655 (ה'תט"ו) התמנה כמו"צ של הקהילה הספרדית באמשטרדם.

בהיותו באמשטרדם שיתף פעולה עם אחיו החכם והרופא יצחק אבנדנה בהבאה לבית הדפוס של ספרים עבריים, כמו "מכלל יופי" של רבי שלמה אבן מלך לביאור מילים קשות בתנ"ך. אבנדנה הוסיף לו חיבור משלו בשם "לקט שכחה" (אמשטרדם ה'ת"ך, 1660). על הספר קיבלו האחים את הסכמותיהם של גדולי המלומדים ההבראיסטים בני זמנו, כמו יוהאן בוקסטורף הבן ואחרים.

עם היכרותו עם העולם הנוצרי, נקלע לוויכוחים עם מלומדים כמו אנטון הולסיוס מליידן, עמו התווכח בנושא "כבוד הבית השני" (). במסגרת ויכוח זה, תורגם ספר הכוזרי לספרדית ([http://bdh.bne.es/bnesearch/detalle/bdh0000058719 אמשטרדם 1663]). תוכן הוויכוח פורסם בידי הולסיוס בשנת 1669.

בשנת 1680 (ה'ת"ם) התמנה כחכם הקהילה הספרדית בלונדון במקום רבי יהושע די סילוא. הוא כיהן בתפקידו זה עד פטירתו.

מלבד כתביו המודפסים השאיר החכם אבנדנה אחריו, תרגום של ששה סדרי משנה לספרדית.

==קישורים חיצוניים==
* 
* 
* 
* 
* 

==הערות שוליים==

קטגוריה:אמסטרדם: אישים
קטגוריה:רבנים הולנדים
קטגוריה:רבנים ראשיים של בריטניה
קטגוריה:לונדון: אישים
קטגוריה:בלשנים ולשונאים יהודים בריטים
קטגוריה:בלשנים ולשונאים יהודים הולנדים
קטגוריה:מחברי ספרות תורנית
קטגוריה:אמסטרדם: רבנים
קטגוריה:ילידי 1630
קטגוריה:נפטרים ב-1685
קטגוריה:נפטרים ב-1695
הארמייה הרביעית (האימפריה היפנית)

הארמייה הרביעית (ביפנית: 第4軍) הייתה ארמייה של הצבא היפני הקיסרי.

==היסטוריה==
הארמייה הרביעית הוקמה לראשונה ב-24 ביוני 1904, במהלך מלחמת רוסיה–יפן, בפיקוד גנרל נוזו מיכאצורה, על בסיס כוחות מילואים שונים שנועדו לתגבר את הכוח היפני בשן-יאנג. ב-24 באוגוסט, לקחה הארמייה חלק בקרב ליאויאנג. ב-19 בפברואר 1905 בקרב מוקדן. לאחר שהמלחמה הסתיימה בניצחון יפני מוחץ, פורקה הארמייה ב-17 בינואר 1906.

הארמייה הרביעית הוקמה שוב ב-15 ביולי 1938, במנצ'וריה. ויחד עם הארמייה החמישית, הארמייה ה-30, הארמייה ה-44, הארמייה השלישית, והארמייה ה-34, שימשה כחיל מצב נגד פלישה אפשרית של הצבא האדום למנצ'וריה. ביולי 1942 נכללה בתוך צבא קוואנטונג. זירה זו התבררה בהדרגה כשקטה, הסובייטים כיבדו את הסכם הנייטרליות הסובייטי-יפני. אולם זירות אחרות של מלחמת העולם השנייה החלו להתגלות כנוטות לרעת היפנים, ועל כן חלק מהיחידות של הארמייה הרביעית הועברו לזירות אחרות.

ב-9 באוגוסט 1945 פתחה ברית המועצות במבצע סערת אוגוסט, במהלכו פלש הצבא האדום למנצ'וריה, מונגוליה, סחלין, איי קוריל וקוריאה. הכוח היפני באזור כלל 1,217,000 חיילים, אך מרבית החיילים היו מגויסים חדשים, שחסרו ניסיון וציוד, והיו מאומנים בעיקר בלחימת אנטי-גרילה והגנה על הגבול, ולא עמדו בפני הפלישה המסיבית של כוחות השריון וחיל רגלים ממוכן של הסובייטים, שריכזו 1,577,225 לוחמים. הצבא היפני המאולתר התפרק תוך 3 שבועות מול הכוח הרוסי העדיף, הארמייה הרביעית נאלצה לסגת מעמדותיה במחוז באיאן אל חרבין. ב-16 באוגוסט 1945, יום לאחר הודעתו של הקיסר הירוהיטו על כניעת יפן, הורה מפקד הכוחות היפניים באזור אוטוזו יאמאדה לחייליו להיכנע. הצבא היפני הקיסרי פורק בידי בעלות הברית, ובכלל זה הארמייה הרביעית. מרבית חיילי הארמייה נלקחו לברית המועצות כשבויי מלחמה, ונוצלו לעבודת פרך. 
==מפקדים==
===הקמה ראשונה===
* גנרל נוזו מיכאצורה (24 ביוני 1904 - 17 בינואר 1906)
===הקמה שנייה===
* לוטננט גנרל קאשארה נאקאשאימה (15 ביולי 1938 - 1 באוגוסט 1939)
* לוטננט גנרל יון אוסאירוקו (1 באוגוסט 1939 - 28 בספטמבר 1940)
* לוטננט גנרל קואי ואסאיזו (28 בספטמבר 1940 - 15 באוקטובר 1941)
* לוטננט גנרל איסמו יוקויאמה (15 באוקטובר 1941 - 21 בספטמבר 1942)
* לוטננט גנרל טצומי קוסאבה (21 בספטמבר 1942 - 7 בפברואר 1944)
* לוטננט גנרל קנג'י ניסאיארה (7 בפברואר 1944 - 23 במרץ 1944)
* לוטננט גנרל מיקיו אומורה (23 במרץ 1944 - 16 באוגוסט 1945)
==קישורים חיצוניים==
<div class="mw-content-ltr">
* [http://www.ibiblio.org/hyperwar/Japan/Monos/JM-45/ History of Imperial General Headquarters Army Section (Revised Edition)], HyperWar Foundation.
* Lt. Col. David Glantz, [https://web.archive.org/web/20070311025821/http://cgsc.leavenworth.army.mil/carl/resources/csi/glantz3/glantz3.asp August Storm: The Soviet 1945 Strategic Offensive in Manchuria, Leavenworth Paper No.7], Command and General Staff College, February 1983.
* [https://web.archive.org/web/20070311025821/http://cgsc.leavenworth.army.mil/carl/resources/csi/glantz3/glantz3.asp#ap1 Kwantung Army Order of Battle 30 July 1945]
</div>
קטגוריה:יחידות צבא יפניות במלחמת העולם השנייה
גרד צווה

גרד צווה (בגרמנית: Gerd Zewe, נולד ב-13 ביוני 1950 בשטנוויילר שבגרמניה המערבית) הוא כדורגלן עבר גרמני ששיחק בעיקר בפורטונה דיסלדורף בעמדות המגן והקשר.

==קריירת מועדונים==
צווה שיחק במועדון הנוער של בורוסיה נוינקירכן, ובשנת 1972 עבר לשחק בקבוצה הבוגרת של פורטונה דיסלדורף, מועדון שהתחיל באותו זמן את תקופת הזוהר שלו. בשתי עונותיו הראשונות של צווה בפורטונה דיסלדורף הקבוצה סיימה במקום השלישי בבונדסליגה, ובאותה תקופה צווה שיחק בעיקר כקשר. בהמשך התייצבה הקבוצה במרכז הטבלה, וצווה מונה לקפטן הקבוצה, והחל לשחק בתפקיד הגנתי יותר. בשנת 1978 הגיעה פורטונה דיסלדורף לגמר הגביע הגרמני מול יריבתה המושבעת פ.צ. קלן, והפסידה בתוצאה 2-0, במשחק בו צווה שיחק 90 דקות. כעבור שנה, בשנת 1979, זכה צווה בגביע הגרמני עם פורטונה דיסלדורף לאחר ניצחון 1-0 בגמר על הרטה ברלין בהארכה. בנוסף, פורטונה דיסלדורף השתתפה באותה עונה בגביע אירופה למחזיקות גביע, לאחר הפסדה לפ.צ. קלן בגמר הגביע של 1978, ועקב זכייתה של קלן בדאבל, פורטונה דיסלדורף זכתה בכרטיס למפעל. פורטונה דיסלדורף הגיעה עד לגמר, בו הפסידה בתוצאה 4-3 לברצלונה בהארכה, לאחר 2-2 בתום 90 דקות. צווה שיחק במשחק זה 120 דקות. כעבור שנה, זכה צווה עם פורטונה דיסלדורף בגביע גרמני נוסף, לאחר ניצחון 2-1 בגמר על היריבה המושבעת פ.צ. קלן, ניצחון שנתפס כנקמה על ההפסד בגמר הגביע שנתיים קודם לכן. צווה נשאר בפורטונה דיסלדורף עד לשנת 1987. בעונה זו ירדה הקבוצה לליגת הבונדסליגה השנייה, לאחר 16 עונות רצופות בבונדסליגה. צווה צבר בסך הכל 440 הופעות במדי פורטונה דיסלדורף בבונדסליגה, והבקיע 42 שערים. צווה מדורג במקום הראשון בדירוג שיאני ההופעות של פורטונה דיסלדורף בבונדסליגה בכל הזמנים, נכון לשנת 2015.
לאחר עזיבתו את פורטונה דיסלדורף, עבר צווה לקבוצת קיקרס וירצבורג, שם שיחק עונה אחת, ופרש מכדורגל בשנת 1988.

==קריירה בינלאומית==
לצווה ארבע הופעות במדי נבחרת גרמניה המערבית. צווה זומן לסגל הנבחרת למונדיאל 1978, בו הודחה הנבחרת בשלב הבתים השני, אך לא שותף במשחקים.

==תארים==
עם פורטונה דיסלדורף:
* הגביע הגרמני (2): 1979, 1980

== קישורים חיצוניים ==

== הערות שוליים ==

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני פורטונה דיסלדורף
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1978
קטגוריה:גרמנים שנולדו ב-1950
הארמייה החמישית (האימפריה היפנית)

הארמייה החמישית (ביפנית: 第5軍) הייתה ארמייה של הצבא היפני הקיסרי.

==היסטוריה==
הארמייה הרביעית הוקמה לראשונה ב-15 בינואר 1905, במהלך מלחמת רוסיה–יפן, בפיקוד גנרל קאוואמורה קאגאקי, על בסיס הדיוויזיה ה-11, וכן דיוויזיות מילואים נוספות. הארמייה לקחה חלק חשוב בקרב מוקדן באותה שנה. בלילה שבין 18 בפברואר ל-19 בפברואר הארמייה החמישית פתחה במתקפה על האגף השמאלי של הרוסים. הרוסים לא עמדו במתקפה והחלו בנסיגה. לאחר קבלת תגבורות, ב-2 במרץ הם הצליחו לייצב את החזית. ב-24 בפברואר הארמייה השלישית היפנית הצטרפה למתקפה. רק ב-2 במרץ הצליחו הרוסים לייצב את החזית ולעצור את ההתקדמות היפנית. אולם במקביל שאר הכוח היפני תקף חזיתית והקרב הסתיים בניצחון יפני מוחץ שסיים את המלחמה. בינואר 1906 לאחר כניעת רוסיה פורקה הארמייה החמישית.

הארמייה החמישית הוקמה שוב ב-7 בדצמבר 1937, במנצ'וריה. היא פורקה באופן זמני ב-26 בפברואר 1938, אולם הוקמה בשלישית ב-19 במאי 1939, ויחד עם הארמייה הרביעית, הארמייה ה-30, הארמייה ה-44, הארמייה השלישית, והארמייה ה-34, שימשה כחיל מצב נגד פלישה אפשרית של הצבא האדום למנצ'וריה. ביולי 1942 נכללה בתוך צבא קוואנטונג. זירה זו התבררה בהדרגה כשקטה, הסובייטים כיבדו את הסכם הנייטרליות הסובייטי-יפני. אולם זירות אחרות של מלחמת העולם השנייה החלו להתגלות כנוטות לרעת היפנים, ועל כן חלק מהיחידות של הארמייה הרביעית הועברו לזירות אחרות.

ב-9 באוגוסט 1945 פתחה ברית המועצות במבצע סערת אוגוסט, במהלכו פלש הצבא האדום למנצ'וריה, מונגוליה, סחלין, איי קוריל וקוריאה. הכוח היפני באזור כלל 1,217,000 חיילים, אך מרבית החיילים היו מגויסים חדשים, שחסרו ניסיון וציוד, והיו מאומנים בעיקר בלחימת אנטי-גרילה והגנה על הגבול, ולא עמדו בפני הפלישה המסיבית של כוחות השריון וחיל רגלים ממוכן של הסובייטים, שריכזו 1,577,225 לוחמים. הצבא היפני המאולתר התפרק תוך 3 שבועות מול הכוח הרוסי העדיף, הארמייה החמישית נאלצה לסגת אל מחוז אנדונג שבקוריאה. ב-16 באוגוסט 1945, יום לאחר הודעתו של הקיסר הירוהיטו על כניעת יפן, הורה מפקד הכוחות היפניים באזור אוטוזו יאמאדה לחייליו להיכנע. הצבא היפני הקיסרי פורק בידי בעלות הברית, ובכלל זה הארמייה החמישית.

==מפקדים==
===הקמה ראשונה===
* גנרל קאוואמורה קאגאקי (15 בינואר 1905 - ינואר 1906)
===הקמה שנייה===
* גנרל מוטואו פורושאו (8 בדצמבר 1937 - 26 בפברואר 1938)
===הקמה שלישית===
* גנרל קנג'י דויאראה (19 במאי 1939 - 28 בספטמבר 1940)
* לוטננט גנרל סאיגאיצ'י האדה (28 בספטמבר 1940 - 15 באוקטובר 1941)
* לוטננט גנרל יו אימוארה (15 באוקטובר 1941 - 29 באוקטובר 1943)
* לוטננט גנרל טושאימיצ'אי אומורה (29 באוקטובר 1943 - 27 ביוני 1944)
* לוטננט גנרל נוריצומה שאימיצו (27 ביוני 1944 - 2 בספטמבר 1945)
==קישורים חיצוניים==
<div class="mw-content-ltr">
* [http://www.ibiblio.org/hyperwar/Japan/Monos/JM-45/ History of Imperial General Headquarters Army Section (Revised Edition)], HyperWar Foundation.
* Lt. Col. David Glantz, [https://web.archive.org/web/20070311025821/http://cgsc.leavenworth.army.mil/carl/resources/csi/glantz3/glantz3.asp August Storm: The Soviet 1945 Strategic Offensive in Manchuria, Leavenworth Paper No.7], Command and General Staff College, February 1983.
* [https://web.archive.org/web/20070311025821/http://cgsc.leavenworth.army.mil/carl/resources/csi/glantz3/glantz3.asp#ap1 Kwantung Army Order of Battle 30 July 1945]
</div>
קטגוריה:יחידות צבא יפניות במלחמת העולם השנייה
ארמיית קרליה

ארמיית קרליה (בפינית: Karjalan armeija) הייתה ארמייה של צבא פינלנד, שהוקמה במהלך מלחמת ההמשך כדי לשחרר את חבל קרליה מידי ברית המועצות.

==היסטוריה==
לאחר מלחמת החורף, נכבש חבל קרליה שהשתייך מבחינה היסטורית לפינלנד ביד הצבא האדום, וסופח לברית המועצות.

ב-25 ביוני 1941, בתמיכת גרמניה הנאצית, פתחה פינלנד במלחמת ההמשך. ארבעה ימים לאחר תחילת המלחמה נתן הרמטכ"ל הפיני קוסטה טפולה פקודה להקים ארמייה מיוחדת לשחרור חבל קרליה. הארמייה הוקמה ב-29 ביוני, וכללה 100,000 חיילים. כמפקדה התמנה הרמטכ"ל לשעבר אריק היינריקס. בהמשך הוחלט להכפיף לפיקוד ארמיית קרליה גם את הכוחות שבאזור ימת לדוגה.

הקורפוס השישי בפיקוד פאבו טלוולה, התקדם במהירות חרף התנגדות סובייטית כבדה ותוך כמה ימים כבר הגיע לגבולות 1939. הוא רצה להמשיך הלאה, אולם קיבל פקודה לעצור. הקורפוס השביעי של וולדמאר הגלונד, השלים את משימתו שבועיים לאחר מכן והגיע לאותה נקודה. בסוף אוגוסט של אותה שנה כבר היה כל צבא פינלנד מרוכז על הגבול הרוסי של לפני מלחמת החורף. שר ההגנה הפיני מנרהיים החליט להמשיך הלאה כדי להחזיר חלק גדול מקרליה שהיה בידי הרוסים מאז 1918 והיה מיושב ברובו בפינים. ב-4 בספטמבר פתחו הפינים בהתקפה ובתחילה זכו להישגים מרשימים וכבשו מספר ערים ביניהן פטרוזבודסק. הפינים הגיעו עד נהר סוויר (המחבר בין ימת לדוגה לימת אונגה) והחזית התייצבה בדצמבר 1941. הפינים לא ערכו עוד מתקפה גדולה במהלך השנתיים וחצי הקרובות ונוכחו לדעת שהמלחמה לא תסתיים בקרוב. בשנים 1942 - 1943 התנהלה מלחמת חפירות כאשר לאף צד לא היו הצלחות משמעותיות. ארמיית קרליה פורקה ב-1 במרץ 1942.

==מפקדים==
* גנרל אריק היינריקס (29 ביוני 1941 - 29 בינואר 1942)
* לוטננט גנרל קרל לנארט אואש (29 בינואר 1942 - 1 במרץ 1942)

==מצבת כוחות==
הארמייה הייתה מאורגנת במסגרת שני קורפוסים, וקבוצת דיוויזיות נפרדת. בהמשך שולבו בארמייה יחידות גרמניות.
* הקורפוס השביעי בפיקוד וולדמאר הגלונד
* הקורפוס השישי בפיקוד פאבו טלוולה
* קבוצת O
* הדיוויזיה ה-163 - דיוויזיה של הוורמאכט שסופחה לארמייה בהמשך.

==קישורים חיצוניים==
* [http://www.axishistory.com/axis-nations/finland/army/35-finland-army/finland-army/48-army-of-karelia-karjalan-armeija ארמיית קרליה] באתר Axis History 
==הערות שוליים==

קטגוריה:פינלנד במלחמת העולם השנייה
קטגוריה:מלחמת ההמשך
הארמייה הראשונה (איטליה)

שבויי מלחמה איטלקיים בתוניסיה
הארמייה הראשונה של הצבא האיטלקי (באיטלקית: Armata 1), הייתה ארמייה איטלקית שלחמה במהלך מלחמת העולם הראשונה נגד מעצמות המרכז, ופורקה עם סיום המלחמה. הוקמה מחדש במהלך מלחמת העולם השנייה, ולחמה לצד מדינות הציר במהלך הפלישה לצרפת והמערכה בתוניסיה.

==היסטוריה==
===הקמה ראשונה===
הארמייה הוקמה לראשונה במאי 1915, בעיצומה של מלחמת העולם הראשונה. היא הוצבה במעבר סטלביו, ועד לרמת אסיאגו באיטליה. עד פרוץ המלחמה, סימן מעבר סטלביו את הגבול שבין האימפריה האוסטרו-הונגרית ובין ממלכת איטליה, וגם שווייץ הציבה עמדת תצפית קדמית בקרבתו. במהלך המלחמה התחוללו קרבות עזים בין הצדדים הלוחמים על השליטה במעבר ההרים, אך למרות זאת הושגה ביניהם הסכמה שלא לבצע ירי מעל השטח השווייצרי באזור (המהווה בליטה בין השטח האוסטרי מצפון והשטח האיטלקי מדרום). מפקד הצבא האוסטרו-הונגרי, קונרד פון הצנדורף, החל לתכנן מתקפה גדולה נגד האיטלקים אותה כינה בשם "משלחת עונשין" (Strafexpedition), כדי להעניש את איטליה, בעלת הברית לשעבר, על בגידתה בברית המשולשת בין איטליה, גרמניה ואוסטרו-הונגריה. הצנדורף תכנן מתקפה גדולה באזור טרנטינו, משם עתיד היה הצבא האוסטרו-הונגרי להתקדם לעבר עמק הפו ולסגור על הארמייה הראשונה שחנתה בעמק האיזונצו. 

ב-15 במאי 1916 פתחו האוסטרו-הונגרים בהפגזה ארטילרית גדולה של 2,000 תותחים, ומיד לאחריה החלה הסתערות של חיל הרגלים לאורך חזית של 50 ק"מ. האיטלקים הופתעו מהסתערות זו, ובימים הראשונים האוסטרו-הונגרים התקדמו יפה, בהתחשב במבנה ההררי של החזית. ב-29 במאי 1916 האוסטרו-הונגרים כבשו את אסיאגו והתקרבו לעיירת המחוז ויצ'נצה, עת כל הארמייה הראשונה עמדה לפני כיתור. המצב היה קריטי, אולם ברגע האחרון הצליחו האיטלקים לשנע כוחות תגבורת לחזית ולהציל את הארמייה הראשונה. מאוחר יותר צומצם אזור ההגנה של הארמייה מטרנטינו עד וורונה בלבד. בנובמבר 1918, לאחר סיום המלחמה פורקה הארמייה הראשונה.

===הקמה שנייה===
הארמייה הוקמה פעם שנייה ביוני 1939, ובמהלך מלחמת העולם השנייה, הייתה אחת משלוש הארמיות שהרכיבו את "קבוצת ארמיות מערב" של הצבא האיטלקי בפיקודו של נסיך הכתר אומברטו. יחד עם הארמייה הרביעית והארמייה השביעית, הארמייה הראשונה לקחה חלק פעיל בפלישה האיטלקית לצרפת, וכבשה את מנטון. אולם לא הצליחה לכבוש את ניס ולכן פורקה לאחר כניעת צרפת. 

לאחר תבוסת הכוחות הגרמניים בצפון אפריקה, שונה שמה של ארמיית הפאנצר אפריקה של הוורמאכט ל"ארמיית הפאנצר הגרמנית-איטלקית". ב-23 בפברואר 1943, פורקה ארמיית הפאנצר, ועל בסיס היחידות האיטלקיות שבה הוקמה מחדש הארמייה הראשונה בפיקוד ג'ובאני מסה. לאחר מבצע לפיד התבצרה הארמייה בתוניסיה, ונכללה בקבוצת ארמיות אפריקה. במאי של אותה שנה הכריע לבסוף יתרונם המספרי והלוגיסטי של בעלות הברית את הכף, ויחידות גרמניות נכנעו בזו אחר זו עד שלבסוף נכנעה כל הקבוצה. ב-13 במאי נכבשה תוניס, הארמייה האיטלקית הראשונה כותרה ומסה נאלץ להיכנע לכוחות בעלות הברית.

==מפקדים==
===מלחמת העולם הראשונה===
* רוברטו ברוזטי (מאי 1915 - מאי 1916)
* גוליילמו פאקורי גיראלדי (מאי 1916 - נובמבר 1918)
===מלחמת העולם השנייה===
* פייטרו פינטור (10 ביוני 1940 - 24 ביוני 1940)
* ג'ובאני מסה (23 בפברואר 1943 - 13 במאי 1943), ג'וזפה מנצ'ינלי היה ראש מטה.

==קישורים חיצוניים==
* [http://www.axishistory.com/axis-nations/italy/army/110-italy-army/italy-army-higher-units/965-1-army-italy הארמייה הראשונה] באתר Axis History 
==הערות שוליים==

קטגוריה:ארמיות איטלקיות במלחמת העולם השנייה
קטגוריה:איטליה במלחמת העולם הראשונה
קטגוריה:איטליה: היסטוריה צבאית
1
מיכאל רנסינג

מיכאל רנסינג (בגרמנית: Michael Rensing, נולד ב-14 במאי 1984 בלינגן שבגרמניה המערבית) הוא כדורגלן עבר גרמני ששיחק בעמדת השוער.

==קריירת מועדונים==
===באיירן מינכן===
רנסינג החל לשחק בקבוצות הנוער של באיירן מינכן כאשר היה בן 16, ובשנת 2002 החל לשחק בקבוצת המילואים. בפברואר 2004 ערך את הופעת הבכורה שלו בקבוצה הבכירה, במשחק ליגה מול המבורג, אך רוב הזמן שימש רנסינג גיבוי לאוליבר קאן מהספסל, והמשיך לשחק בעיקר בקבוצת המילואים, כאשר מדי פעם הוא זוכה להזדמנות בקבוצה הבכירה. את הופעת הבכורה שלו בליגת האלופות ערך רנסינג בשמינית הגמר בעונת 2005/2006 במשחק מול מילאן, כאשר אוליבר קאן היה פצוע.

כאשר אוליבר קאן התקרב לסוף הקריירה שלו בשנת 2008, רנסינג החל לקבל יותר ויותר הזדמנויות בהרכב, כאשר בעונת 2007/2008, בה באיירן מינכן שיחקה בגביע אופ"א, רנסינג עמד בשער שש פעמים במסגרת הטורניר. בעונת 2008/2009 קיבל רנסינג את אפודת השוער הראשון באופן קבוע, לאחר פרישתו של קאן, והאנס-יורג בוט הוחתם בקבוצה במטרה להיות שוער מחליף. רנסינג לא הצליח להיכנס לנעליו הגדולות של קאן, וכבר באותה עונה איבד את מקומו בהרכב לבוט לאחר מספר הופעות מאכזבות. בתחילת 2009/2010 רנסינג חזר להרכב, אך נפצע וכשחזר המשיך להציג יכולת מאכזבת, ובוט תפס את מקומו באופן קבוע, כאשר רנסינג מקבל הזדמנויות בעיקר בגביע הגרמני ובקבוצת המילואים. בתום עונת 2009/2010 באיירן מינכן החליטה שלא לחדש את חוזהו של רנסינג, והעדיפה להשתמש במקומו בבוט ובתומאס קראפט, עד להגעתו הצפויה של מנואל נוייר לקבוצה בקיץ 2011. סך הכל צבר רנסינג 53 הופעות בקבוצה הבכירה של באיירן מינכן.

===פ.צ. קלן ובאייר לברקוזן===
בדצמבר 2010 חתם רנסינג על חוזה לחצי שנה בפ.צ. קלן. חצי עונה זה היה מוצלח למדי עבור רנסינג, והצלחתו בקבוצה זיכתה אותו בחוזה לשנתיים נוספות. בתום עונת 2012 נשרה פ.צ. קלן לליגת הבונדסליגה השנייה, ורנסינג שוחרר מהקבוצה על אף שנותרה שנה נוספת בחוזהו. רנסינג צבר בסך הכל 49 הופעות במדי קלן. עם שחרורו מקלן חתם רנסינג בבאייר לברקוזן כגיבוי לשוער הראשון ברנד לנו. רנסינג מיעט לשחק, ועזב את הקבוצה בתום עונה אחת, בה הופיע בבונדסליגה פעמיים.

===פורטונה דיסלדורף===
בקיץ 2013 חתם רנסינג בפורטונה דיסלדורף מליגת הבונדסליגה השנייה. בתחילת ימיו בקבוצה היו לרנסינג מתחים רבים עם ההנהלה, כשהועדף על פניו השוער פביאן גיפר, אף על פי שלטענת רנסינג הובטח לו בעת חתימתו להיות השוער הבכיר. רנסינג עזב את האימון בכעס, וההנהלה החליטה להשעותו לתקופה ארוכה ממשחקי הליגה בגין "תגובה ילדותית". בעונת 2013/2014 החל רנסינג לצבור משחקים מחדש בקבוצה, כאשר בתומה גיפר עבר לשאלקה 04. בדצמבר 2016 האריך רנסינג את חוזהו בפורטונה דיסלדורף עד תום עונת 2018/19. בעונת 2017/18 רנסינג ודיסלדורף העפילו לבונדסליגה. בעונת 2018/19 רנסינג ודיסלדורף רשמו עונה טובה בבונדסליגה, וסיימו במרכז הטבלה. בעונת 2019/20 רנסינג שימש כשוער שני, ולא שיחק יותר, והקבוצה נשרה בחזרה לבונדסליגה השנייה, ורנסינג לא חזר עוד לשחק מאז.

==קריירה בינלאומית==
רנסינג שיחק בנבחרות גרמניה הצעירות, וצבר 18 הופעות בנבחרת גרמניה בכדורגל עד גיל 21. עם זאת, מעולם לא שיחק בנבחרת גרמניה הבוגרת. 

==תארים==
עם באיירן מינכן:
* אליפות הבונדסליגה (4): 2005, 2006, 2008, 2010
* הגביע הגרמני (4): 2005, 2006, 2008, 2010
* גביע הליגה הגרמנית: 2007

== קישורים חיצוניים ==

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני באיירן מינכן
קטגוריה:כדורגלני פ.צ. קלן
קטגוריה:כדורגלני באייר לברקוזן
קטגוריה:כדורגלני פורטונה דיסלדורף
קטגוריה:גרמנים שנולדו ב-1984
אוליבר טוויסט (סרט, 1933)

אוליבר טוויסט (באנגלית: Oliver Twist) הוא סרט קולנוע אמריקני משנת 1933 שביים ויליאם ג'. קוואן. זהו העיבוד הקולנועי הראשון שאינו סרט אילם של הספר "אוליבר טוויסט" מאת צ'ארלס דיקנס. בתפקידים הראשיים מככבים אירווינג פיצ'ל בתפקיד פייגין, דיקי מור בתפקיד אוליבר, דוריס לויד בתפקיד ננסי ואת ביל סייקס מגלם ויליאם סטייג' בויד.

הסרט הופק באולפני "מונוגרם פיקצ'רס" בתקציב נמוך ביותר. הסרט לא זכה להצלחה רבה ולא הוקרן במשך שנים רבות, עד לשנות השמונים של המאה העשרים שהחלו לשדר אותו בטלוויזיה.

==תקציר העלילה==
הסרט מגולל את סיפורו של ילד יתום בשנות השלושים של המאה ה-19 בלונדון. אחרי שעבר התעללות בבית המחסה לעניים הוא נקלע לתוך כנופיה של גנבים.

===ההבדלים בין הסרט לרומן===
אף על פי שבני הזוג סוארברי ונוח קלייפול מופיעים ברשימת השחקנים, כל העלילה העוסקת בסוארברי הושמטה מהסרט. כמו גם מונקס, אחיו למחצה של אוליבר.
בגרסה זו רוז מיילי היא בתו של בראונלו, וניסיון השוד של סייקס הוא גם בביתו של בראונלו. ייתכן שהגרסה הראשונה של הסרט כללה גם את נוח קלייפול ואת משפחת סוארברי.

==צוות השחקנים==
* דיק מור – אוליבר טוויסט
* אירווינג פיצ'ל – פייגין
* ויליאם "סטייג'" בויד – ביל סייקס
* דוריס לויד – ננסי סייקס
* אלק ב. פרנסיס – מר בראונלו
* ברברה קנט – רוז מיילי
* סוני ריי – ארטפול דודג'ר
* ג'ורג' ק. ארתור – טובי קרקיט
* ג'ורג' נאש – צ'ארלס בייטס
* קלייד קוק – צ'יפטינג
* ליונל בלמור – מר באמבל
* טמפה פיגוט – גברת קורני
* נלסון מק'דואל – סוארברי
* וירג'יניה סייל – גברת סוארברי
* הארי הולמן – גרימוויג

==קישורים חיצוניים==

* [https://archive.org/details/oliver_twist הסרט "אוליבר טוויסט"] להורדה מאתר ארכיון האינטרנט
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים המבוססים על אוליבר טוויסט
קטגוריה:סרטים אמריקאיים משנת 1933
עונת 2007/2008 בליגת העל בכדורגל

עונת 2007/2008 בליגת העל הייתה העונה התשיעית של ליגת העל כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו עירוני קריית שמונה ובני סכנין. העונה החלה ב-18 באוגוסט 2007 והסתיימה ב-1 ביוני 2008. העונה הסדירה הסתיימה באליפות של בית"ר ירושלים בפעם השנייה ברציפות. בשנה זו בית"ר זכתה גם בגביע המדינה, וקשר הקבוצה גל אלברמן נבחר לכדורגלן העונה בישראל. מלך השערים של העונה היה סמואל יבואה (הפועל כפר סבא) עם 15 שערים. 

בסיום העונה הפועל כפר סבא ומכבי הרצליה ירדו ליגה. הקבוצות שעלו מהליגה הלאומית לליגת העל בתום העונה היו הכח עמידר רמת גן והפועל פתח תקווה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor="#ffff99"
||1||בית"ר ירושלים
| 33
| 20
| 7
| 6
| 61
| 23
| 38
| 67
| העפילה לשלב מוקדמות ליגת האלופות
|- 
||2||מכבי נתניה
| 33
| 16
| 10
| 7
| 40
| 24
| 16
| 58
| העפילה לשלב מוקדמות גביע אופ"א 

|-
||3||עירוני קריית שמונה
| 33
| 15
| 11
| 7
| 43
| 34
| 9
| 56
| העפילה לשלב מוקדמות גביע אופ"א 
|-
||4||בני סכנין
| 33
| 15
| 10
| 8
| 35
| 29
| 6
| 55
| העפילה לגביע האינטרטוטו
|-
||5||מכבי חיפה
| 33
| 13
| 8
| 12
| 38
| 27
| 11
| 47
|
|-
||6||מכבי תל אביב
| 33
| 11
| 8
| 14
| 43
| 43
| 0
| 41
|
|-
||7||הפועל תל אביב
| 33
| 12
| 5
| 16
| 35
| 40
| 5-
| 41
|העפילה לשלב מוקדמות גביע אופ"א 
|-
||8||מ.ס. אשדוד
| 33
| 11
| 6
| 16
| 36
| 52
| 16-
| 39
|
|-
||9||בני יהודה תל אביב
| 33
| 11
| 5
| 17
| 31
| 43
| 12-
| 38
|
|- 
||10||מכבי פתח תקווה
| 33
| 10
| 7
| 16
| 28
| 39
|11-
| 37
|
|- bgcolor="#ffcccc"
||11||הפועל כפר סבא
| 33
| 9
| 10
| 14
| 37
| 54
| 17-
| 37
|rowspan=2| ירדו ליגה
|- bgcolor="#ffcccc"
||12||מכבי הרצליה
| 33
| 7
| 9
| 17
| 32
| 51
| 19-
| 30
|}

== מלך השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| סמואל יבואה
|הפועל כפר סבא
|align="center"|15
|-
|rowspan=3 align="center"|2
| רומולו
|בית"ר ירושלים
|rowspan=3 align="center"|12
|-
| יאניק קאמנן
|מכבי תל אביב
|-
|משה ביטון
|בני יהודה
|-
|align="center"|5
| דימיטאר מקרייב
|מ.ס. אשדוד
|align="center"|11
|-
|rowspan=2 align="center"|7
| איליה יבוריאן
|בני סכנין
|rowspan=2 align="center"|10
|-
| ירו בלו
|עירוני קריית שמונה
|}

== מלך הבישולים ==
{| class="wikitable"
!מקום
!שם
!קבוצה
!בישולים
|-
|rowspan=2 align="center"|1
|מאור בוזגלו
|בני סכנין
|rowspan=2 align="center"|12
|-
|| רודי חדד
|מכבי תל אביב
|-
|align="center"|3 
|גיא צרפתי
|עירוני קריית שמונה
|align="center"|10
|}

==קישורים חיצוניים==
* [http://www.rsssf.com/tablesi/isra08.html עונת 2008/2007 בליגת העל באתר rsssf.com]
* [http://football.org.il/Leagues/Pages/LeagueDetails.aspx?SEASON_ID=9 נתוני העונה באתר ההתאחדות לכדורגל]

קטגוריה:2007 בישראל: כדורגל
קטגוריה:2008 בישראל: כדורגל
קטגוריה:תחרויות כדורגל ב-2007
קטגוריה:תחרויות כדורגל ב-2008
קטגוריה:עונות בליגה העליונה בכדורגל בישראל
ויקטור ווטן

וויקטור וווטן בהופעה ב-[[2006]]
ויקטור ווטן (באנגלית Victor Lemonte Wooten, נולד ב-11 בספטמבר 1964) הוא בסיסט אמריקאי, מלחין, מפיק מוזיקלי וזוכה חמישה פרסי גראמי.

ווטן זכה בתואר "בסיסט השנה" של המגזין "Bass Player" שלוש פעמים ברציפות. והיה הראשון שזכה בפרס יותר מפעם אחת. ב-2011 נמנה במקום ה-10 ברשימת "עשרת הבסיסטים הטובים של כל הזמנים" של מגזין הרולינג סטון.
בנוסף לקריית הסולו שלו ושיתופי הפעולה שלו עם אמנים רבים, ווטן הוא הבסיסט של הרכב הפולק-פיוז'ן Béla Fleck and the Flecktones מאז הקמתו ב-1988.

ב-2008 חבר ווטן לבסיסטים סטנלי קלארק ומרקוס מילר להרכב משותף בשם SMV ( השם מורכב מאותיות שמותיהם הפרטיים).

ווטן הופיע חמש פעמים בישראל: ב-2008 במסגרת סיבוב ההופעות העולמי של SMV. ב-2011 במסגרת סיבוב הופעות הסולו שלו, ב-2012 עם ההרכב Béla Fleck and the Flecktones, ב-2013 ביחד עם הגיטריסט מייק סטרן וב-2017 עם הבסיסט סטיב ביילי.

== דיסקוגרפיה ==
ווטן עם [[סטנלי קלארק]]

===סולו===
* A Show of Hands 1996
* What Did He Say? 1997
* Yin-Yang 1999
* Live in America 2001
* Soul Circus 2005
* Palmystery 2008
* A Show of Hands 15 2011
* Words & Tones 2012
* Sword & Stone 2012
*2017 Trypnotyx

=== עם Béla Fleck and the Flecktones ===
* Béla Fleck and the Flecktones 1990
* Flight of the Cosmic Hippo 1991
* UFO Tofu 1992
* Three Flew Over the Cuckoo's Nest 1993
* Live Art 1996
* Left of Cool 1998
* Greatest Hits of the 20th Century 1999
* Outbound 2000
* Live at the Quick 2002
* Little Worlds 2003
* Ten From Little Worlds 2003
* The Hidden Land 2006
* Jingle All the Way 2008
* Rocket Science 2011

=== עם Bass Extremes ===
* Cookbook 1998
* Just Add Water 2000

=== עם With Vital Tech Tones ===
* Vital Tech Tones 1998
* Vital Tech Tones 2 2000

=== עם The Wootens ===
* The Wootens 1985

===עם גרג האו ===
* Extraction 2003

===עם SMV===
* Thunder 2008

==קישורים חיצוניים==

* 

== הערות שוליים ==

קטגוריה:מוזיקאים אמריקאים
קטגוריה:מלחינים אמריקאים
קטגוריה:בסיסטים אמריקאים
קטגוריה:נגני ג'אז: בסיסטים
קטגוריה:זוכי פרס גראמי
קטגוריה:אמריקאים שנולדו ב-1964